Իր հերթին, ՀՀ կենտրոնական բանկի իրավաբանական վարչության պետ Վարուժան Ավետիքյանը հայտարարել է, որ այս պահին Կենտրոնական բանկում ուսումնասիրություններ են իրականացվում այս «բանկ»-ի Հայաստանում գործունեության օրինականության վերաբերյալ: Վարուժան Ավետիքյանը ՀՀ քաղաքացիներին կոչ է արել զգույշ լինել. «Հին ու «բարի» ֆորեքս մեքենայության սխեմա է սա: Financial Trading House կոչվող կազմակերպությունը գովազդում է Հայաստանում բանկային լիցենզիա չունեցող կազմակերպության online և robo-trading ծառայությունները` խոստանալով Ձեր համար բացել առևտրային հաշիվներ և դրանց վրա ներդրված գումարներից` եկամուտներ: Նման գործունեությունը անօրինական է: Հեռու մնացեք, ասեք ու տարածեք Ձեր ընկերներին, որ պետք է հեռու մնան Financial Trading House-ից»։